b'\n_START_ARTICLE_\nCesar Nintoku\n_START_SECTION_\nLegenda\n_START_PARAGRAPH_\nNintoku je po mnenju zgodovinarjev "legendarni cesar" iz 5. stoletja. Vladavina 29. cesarja Kinmeja je prva ,ki ji pripisujejo to\xc4\x8dne in preverljive datume. Konvencionalno sprejeti datumi izhajajo iz \xc4\x8dasa cesarja Kanmuja, 50. cesarja dinastije Jamato._NEWLINE_Po Nihon \xc5\xa0okiju\xc2\xa0je bil \xc4\x8detrti sin cesarja Od\xc5\xbeina, njegova mati je Nakacuhime no Mikoto, pravnukinja cesarja Kejka. Bil je o\xc4\x8de cesarjev Ri\xc4\x8duja, Hanzeja in Ingjota._NEWLINE_Njegov dejanski naziv je bil verjetno\xc2\xa0Sumeramikoto ali Ameno\xc5\xa1ita \xc5\xa0iro\xc5\xa1imesu Okimi (\xe6\xb2\xbb\xe5\xa4\xa9\xe4\xb8\x8b\xe5\xa4\xa7\xe7\x8e\x8b, "veliki kralj, ki vlada pod nebom"), saj se naziv tenno\xc2\xa0pojavi \xc5\xa1ele v \xc4\x8dasu cesarja Tenmuja in cesarice D\xc5\xbeito. Lahko da so ga nazivali z (\xe3\x83\xa4\xe3\x83\x9e\xe3\x83\x88\xe5\xa4\xa7\xe7\x8e\x8b/\xe5\xa4\xa7\xe5\x90\x9b Jamato Okimi, "veliki kralja Jamata).\n_START_SECTION_\nNintokujeva grobnica\n_START_PARAGRAPH_\nKofun Dajsen (najve\xc4\x8dja grobnica na Japonskem) v Sakaju, Osaka, naj bi bilo njegovo zadnje po\xc4\x8divali\xc5\xa1\xc4\x8de. Lokacija ni nujno to\xc4\x8dna._NEWLINE_Tumulus Nintoku-rjo je eden od 50 tumulusov, znanih kot "Mozu Kofungan", posejanih okoli mesta, po povr\xc5\xa1ini pa je najve\xc4\x8dja grobnica na svetu. Zgrajen je bil v sredini 5. stoletja. 2.000 mo\xc5\xbe ga je gradilo kar 16 let. Z dol\xc5\xbeino 486 metrov (in\xc2\xa0vi\xc5\xa1ino 35 metrov) je dvakrat dalj\xc5\xa1i od baze Keopsove piramide v Gizi._NEWLINE_\xc2\xa0_NEWLINE_Cesarski grob dru\xc5\xbeice Iva no hime no Mikoto je v Saki-\xc4\x8doju v Nari.\xc2\xa0Obe grobnici sta otoka\xc2\xa0v zna\xc4\x8dilni obliki klju\xc4\x8davnice, obdane z jarkom polnim vode. Cesarske grobnice in mavzoleji so kulturni spomeniki, a zanje skrbi cesarska dru\xc5\xbeinska agencija. Zanje pravi, da so ve\xc4\x8d kot zgodovinski artefakti. Bili naj bi sveti kraji, zaveti\xc5\xa1\xc4\x8da duhov prednikov._NEWLINE_Nintokuja se tradicionalno \xc4\x8dasti v spominskem sveti\xc5\xa1\xc4\x8du (misasagiju)\xc2\xa0v Osaki, kjer ima tudi posve\xc4\x8den mavzolej z imenom\xc2\xa0Mozu no Mimihara no naka no misasagi.'